Jonas Siminkevičius

Jonas Siminkevičius (g. 1936 m. liepos 25 d. Ažionyse, Anykščių rajonas) – Lietuvos ir Mažeikių rajono politinis bei visuomenės veikėjas.

 Biografija 
1945–1957 m. mokėsi Skiemonių vidurinėje mokykloje. 1957–1962 m. studijavo Lietuvos žemės ūkio akademijos Agronomijos fakultete, įgijo mokslinio agronomo specialybę. 1985 m. Lietuvos mokslo taryba suteikė biomedicinos mokslų daktaro vardą.

1961–1966 m. Molėtų rajono Skudutiškio kolūkio valdybos pirmininkas. 1966–1979 m. Molėtų rajono gamybinės žemės ūkio valdybos viršininkas, Vykdomojo komiteto pirmininko pirmasis pavaduotojas, 1979–1985 m. Mažeikių rajono žemės ūkio valdybos viršininkas-Vykdomojo komiteto pirmininko pirmasis pavaduotojas, 1985–1989 m. Mažeikių rajono agropramoninio susivienijimo pirmininkas.

1990–1995 m. Mažeikių rajono valdytojas. 1995–2003 m. uždarosios akcinė bendrovės „Sikasta“ direktorius, patarėjas. 2003–2011 m. Mažeikių rajono savivaldybės mero pavaduotojas visuomeniniais pagrindais.

1995–1997 m. ir 2000–2015 m. Mažeikių rajono savivaldybės tarybos narys.2011 m. Lietuvos savivaldybių tarybų rinkimai 

Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos narys.

2016 m. vasario 16 d. suteiktas Mažeikių rajono savivaldybės garbės piliečio vardas.Garbės piliečio vardas – Jonui Siminkevičiui. Santarvė. Nuoroda tikrinta 2023-12-13.

Rajono kaimo bendruomenių tarybos narys, Vietinės veiklos grupės narys. Sutuoktinė Liudvika Albina, vaikai Lidija, Vaidas.Jonas SIMINKEVIČIUS. Anykštėnų biografijų žinynas. Nuoroda tikrinta 2023-12-13.

 Šaltiniai 

Kategorija:Mažeikių politikai
Kategorija:Lietuvos agronomai